རྒྱ་ནག་གི་དངོས་ཡོད་གནས་སྟངས་དང་།བོད་ཀྱི་མདུན་དུ་འཕྲད་བཞིན་པའི་འགྲན་སློང་དང་གོ་སྐབས་ཅེས་པའི་བརྗོད་གཞིའི་ཐོག་རྒྱ་རིགས་སྐུ་ཞབས་ཏིན་ཡེ་ཧྥའོ་ཡིས།བོད་ཀྱི་གནད་དོན་དེ་སེལ་ཐབས་སུ་བོད་མིས་རྒྱ་ནག་དང་མཉམ་དུ་སྐད་ཆ་མ་བཤད་པར་དཀའ་ངལ་སེལ་ཐབས་མེད་པ་དང་།རྒྱལ་སྤྱིའི་སྡིངས་ཆ་ཐོག་རྒྱ་ནག་གི་ཤུགས་རྐྱེན་ཆེ་པའི་སྐབས་འདིར་དབུ་མའི་ལམ་ནི་འཛམ་གླིང་ལ་དགོས་མཁོ་ཡོད་པའི་སྲིད་བྱུས་ཤིག་ཡིན་པ་དང་།བོད་རྒྱའི་དཀའ་རྙོག་སེལ་བར་རྒྱལ་སྤྱིའི་གནས་བབ་དང་འགྱུར་ལྡོག་གལ་ཆེན་ཡིན་པ་ནི་དཔེར་ན་ཕྱི་ལོ་༡༩༡༡ལོར་རྒྱ་ནག་ནང་ལྕགས་ཕག་ལོའི་གསར་བརྗེ་བྱུང་སྟེ།ཆིན་གོང་མའི་སྲིད་གཞུང་བོད་ནས་ཕུད་རྗེས་༧རྒྱལ་དབང་སྐུ་ཕྲེང་༡༣ཕྱིར་བོད་ལ་ཕེབས་ནས་བོད་རང་བཙན་ཁྱབ་བསྒྲགས་གནང་པ་དང་།ད་ལྟའི་རྒྱ་ནག་ནང་འགྱུར་བ་མ་ཐེབས་ཚེ་བོད་ལ་འགྱུར་བ་ཐེབས་ཀྱི་མེད་པ།ད་ལྟའི་རྒྱ་ནག་ནི་ཕྱི་ནས་བལྟས་ན་སྟོབས་ཆེན་དང་དཔལ་འབྱོར་གྱི་གནས་སྟངས་ཡག་པོ་རེད་དེ་ནང་དུ་ཐོན་ཁུངས་འདང་ངེས་ཤིག་མེད་པ་དང་།དཔལ་འབྱོར་གྱི་སྒྲོམ་གཞི་བརྟན་པོ་མེད་པ།དེ་བཞིན་ཁོར་ཡུག་ལ་དོ་ཕོག་ཆེན་པོ་འགྲོ་བཞིན་ཡོད་པ།དབུལ་ཕྱུག་གི་ཁྱད་པར་ཆེ་བ།སྤྱི་ཚོགས་ཀྱི་བཟང་སྤྱོད་ཉམས་ཆགས་ཕྱིན་པར་བརྟེན།སྤྱི་ཚོགས་བརྟན་པོ་མེད་པ་དང་སྤྱི་ཚོགས་བརྟན་བརླིང་སྲུང་སྐྱོབ་ནི་རྒྱལ་སྲུང་ལ་འགྲོ་སོང་མང་བ་གཏོང་གི་ཡོད་པ་ནི་རྒྱ་ནག་ནང་ཟ་ངེ་ཟིང་ངེ་ཡོད་པ་མཚོན་གྱི་ཡོད་པ་དང་།དེ་བཞིན་རྒྱལ་སྤྱིའི་སྤྱི་ཚོགས་ནང་ཆབ་སྲིད་ཀྱི་བཙན་བྱོལ་བྱོལ་བ་མང་པོ་ཡོད་པ་རེད་དེ་མང་པོ་ཞིག་ནང་ཁུལ་མ་མཐུན་པ་དང་སྐྱོན་བརྗོད་བྱེད་རེས་བྱེད་པ་སོགས་ཀྱི་ཁ་འཐོར་ལ་འགྲོ་བཞིན་ཡོད་སྐོར་སོགས་བརྗོད་སོང་།